« Ale, lar din ar wirionez Yann-Hoel, te an hini eo peus sordet ar prefed hag ar re all, neo ket ?  - Neo ket.  - Alato, na gont ket geier din ! Neus nemed eun drouiz gouest  dober kement-mañ.  - Marteze, med nem-eus greet netra.  - Ne dalv ket ar boan lavared geier din. Sur on.  - Memez m am-befe bet ar hoant, ne vefen ket deuet a-benn » eme Yann-Hoel, dipitet.  « Petra ? Med eun den kad da lakaad mein hir da nijal a zo gouest da zorda tud, sur a-walh ! ?  - Ya, med me non ket. Soñj peus pa z on eet beteg Kembre da zeski troiou an drouiz meur aze ? Beñ ne oa ket gwir.  - Petra ? Peleh out bet, neuze ?  - Beteg ar Stadou-Unanet.  - Ar  Stadou-Unanet ? Med nouzon ket ped gwech peus laret deom e oa an Amerikaned mibien an diaoul, gand o McDo ha kement zo.  - Evid diwall ma sekred e oa ! E gwirinonez on bet oh ober eur staj gand David Copperfield.  - A ! Gaouiad brein ! Me moa feiz ennout ! Pa zoñjan meus statoet war McDo Karaez beb sul da 11 eur 59 peogwir poa lakaet ahanon da gredi e oa eun doare da gas kuit ar glianted ! Gaouad brein.  - O ! o ! Chom sioul Fulup ! » eme eun trede paotr na oa ket bet klevet beteg henn. «  Ema Keleier Breiz o kregi war Frañs 3, marteze e vo laret eun dra bennag diwar or penn. Ha mir da startijenn ganit. Red e vo beza fresk ha speredeg evid mond er mêz deuz an toull bah ! »